കുതുകാല് വെട്ടുകള് ഏറുന്ന ഇക്കാലത്ത് അവാര്ഡുകള് തന്നെ ചോദ്യച്ഛിഹ്നങ്ങളാകുന്നു കെ എസ് സേതുമാധവനെക്കുറിച്ച് പി കെ ശ്രീനിവാസന്റെ കുറിപ്പ് Social Media മാധ്യമപ്രവര്ത്തകന് പി കെ ശ്രീനിവാസന് സംവിധായകന് കെ എസ് സേതുമാധവനെക്കുറിച്ച് എഴുതിയ ഫെയ്സബുക്ക് പോസ്റ്റ് ശ്രദ്ധ നേടുന്നു. മംഗളൂരുവില് ഓറഞ്ച് കച്ചവടക്കാരന് പത്മശ്രീ നല്കിയ വാര്ത്ത പങ്കുവച്ചുകൊണ്ടാണ് സംവിധായകന് കെ എസ് സേതുമാധവന് പത്മ അവാര്ഡ് നല്കാതിരുന്നതിനെക്കുറിച്ചുള്ള കാര്യങ്ങള് അദ്ദേഹം ഫെയ്സ്ബുക്ക് കുറിപ്പിലൂടെ പങ്കുവച്ചത്. സാധാരണ ദിവസവും പത്രങ്ങള് വായിക്കുമ്ബോള് നിരവധി നാണക്കേടുകളാണ് മനസ്സില് പൊന്തിവരിക. ചിലപ്പോള് നഗ്നനായി നില്ക്കുന്ന പ്രതീതി. അത്രക്ക് നീചമായ വാര്ത്തകളാണ് ദിവസവും എന്നെ ഗ്രസിക്കുക. ഇന്നത്തെ പത്രങ്ങള് കണ്ടപ്പോഴും അത്തരമൊരു വികാരമാണ് ഉണ്ടായത്. മംഗളൂരിലെ ഓറഞ്ച് കച്ചവടക്കാരന് പത്മശ്രീ കൊടുക്കുന്നതില് രാഷ്ട്രപതി പുളകം കൊള്ളുന്ന വാര്ത്ത. കൊള്ളാം. ബലേ ഭേഷ്. അയാള് നല്ല കാര്യങ്ങള് ചെയ്തില്ലെന്നു പറയുന്നില്ല. പക്ഷേ അര്ഹതപ്പെട്ട ആയിരക്കണക്കിനു വ്യക്തികള് നമുക്കിടയില് ജീവിക്കുമ്ബോഴാണ് ഇത്തരം ചെപ്പടിവിദ്യകള് മോഡി സര്ക്കാര് മസാലചേര്ത്ത് വച്ചുവിളമ്ബുന്നത് പി കെ ശ്രീനിവാസന് കുറിച്ചു. ഫെയ്സ്ബുക്ക് പോസ്റ്റിന്റെ പൂര്ണരൂപം പത്മാ അവാര്ഡെന്ന ചെപ്പടിവിദ്യ സാധാരണ ദിവസവും പത്രങ്ങള് വായിക്കുമ്ബോള് നിരവധി നാണക്കേടുകളാണ് മനസ്സില് പൊന്തിവരിക. ചിലപ്പോള് നഗ്നനായി നില്ക്കുന്ന പ്രതീതി. അത്രക്ക് നീചമായ വാര്ത്തകളാണ് ദിവസവും എന്നെ ഗ്രസിക്കുക. ഇന്നത്തെ പത്രങ്ങള് കണ്ടപ്പോഴും അത്തരമൊരു വികാരമാണ് ഉണ്ടായത്. മംഗളൂരിലെ ഓറഞ്ച് കച്ചവടക്കാരന് പത്മശ്രീ കൊടുക്കുന്നതില് രാഷ്ട്രപതി പുളകം കൊള്ളുന്ന വാര്ത്ത. കൊള്ളാം. ബലേ ഭേഷ്. അയാള് നല്ല കാര്യങ്ങള് ചെയ്തില്ലെന്നു പറയുന്നില്ല. പക്ഷേ അര്ഹതപ്പെട്ട ആയിരക്കണക്കിനു വ്യക്തികള് നമുക്കിടയില് ജീവിക്കുമ്ബോഴാണ് ഇത്തരം ചെപ്പടിവിദ്യകള് മോഡി സര്ക്കാര് മസാലചേര്ത്ത് വച്ചുവിളമ്ബുന്നത്. ഏതാനും വര്ഷംമുമ്ബ് സേതുമാധവനു ഫാല്ക്കേ അവാര്ഡ് കൊടുക്കാന് കേന്ദ്ര കമ്മിറ്റി തീരുമാനിക്കുമ്ബോള് അതില് അംഗമായിരുന്നു സംവിധായകന് അടൂര് ഗോപാലകൃഷ്ണന് അതിനെ നിശിതമായി എതിര്ത്തു. സ്വന്തം സ്ഥാനലബ്ധികളാണല്ലോ അടൂരിന് എന്നും പ്രധാനം. സേതുമാധവനു അതില് വിഷമമോ പരിഭവമോ ഉണ്ടായില്ല. പത്മ അവാര്ഡ് ലഭിക്കാതിരിക്കുമ്ബോഴും കെ എസ് സേതുമാധവന് എന്ന മുന്നിര സംവിധായകന്റെ മാന്യത വര്ദ്ധിക്കുന്നതേയുള്ളു. കേരളത്തിലെ സമുന്നത ചലച്ചിത്ര ബഹുമതിയായ ജെസി ഡാനിയേല് അവാര്ഡും, ഡസനിലധികം ദേശീയ അവാര്ഡുകളും അഞ്ചോളം സംസ്ഥാന അവാര്ഡുകളും ഒരു ആന്ധ്രപ്രദേശ് അവാര്ഡും നേടിയ മലയാള സിനിമയിലെ 90 തികഞ്ഞ കാരണവരെ ആരാണ് പിന്തള്ളി നിര്ത്തുന്നത്? ബഹളങ്ങളില് നിന്നെല്ലാമൊഴിഞ്ഞ് ചെന്നൈയില്, കക്ഷിരാഷ്ട്രീയമൊന്നുമില്ലാതെ ജീവിക്കുന്ന മാന്യനായ ഈ സംവിധായകനെ ആര്ക്കാണ് പേടി? 1991 ല് അറുപതു വര്ഷത്തെ ചരിത്രം പൂര്ത്തിയാക്കുന്ന വേളയിലാണ് തമിഴ് സിനിമക്ക് ആദ്യമായി സ്വര്ണകമലം ലഭിക്കുന്നത്. ഇന്ത്യയിലെ ഏറ്റവും മികച്ച ഈ അവാര്ഡാകട്ടെ സേതുമാധവന് സംവിധാനം ചെയ്ത മറുപക്കത്തിനും. തമിഴ് സാഹിത്യകാരനായ ഇന്ദിരാപാര്ത്ഥസാരഥിയുടെ ഉച്ചിവെയില് എന്ന നോവലായിരുന്നു ഈ ചിത്രത്തിന് ആധാരം. എന്നാല് മലയാളി ആയതിന്റെ പേരില് ചലച്ചിത്രപ്രവര്ത്തകരില് നിന്നോ അധികാരകേന്ദ്രങ്ങളില് നിന്നോ എന്തിന്, മാധ്യമങ്ങളില് നിന്നുപോലും തനിക്ക് കാര്യമായ പരിഗണന ലഭിച്ചില്ലെന്ന് സേതുമാധവന് എന്നോടു അന്ന് പറഞ്ഞിരുന്നു. കഴിഞ്ഞ വര്ഷം പത്മാ അവാര്ഡ് നോമിനേഷന് വാര്ത്ത വന്നപ്പോള് കേരളകൗമുദിയുടെ മുന് എക്സിക്ക്യൂട്ടീവ് എഡിറ്റര് ബിസി ജോജോ വിളിച്ചു. സേതുമാധവനു എന്തായാലും ഇത്തവണ പത്മ ലഭിക്കണം. അങ്ങനെ ഞങ്ങള് അതിനുള്ള ശ്രമങ്ങള് ആരംഭിച്ചു. തിരുവനന്തപുരത്തുള്ള ബിജെപി അനുഭാവികളും അല്ലാത്തവരുമായ പല സിനിമാക്കാരെയും വിളിച്ചു ഓണ്ലൈനില് നോമിനേഷന് കൊടുക്കാന് അഭ്യര്ത്ഥിച്ചു. സുരേഷ് ഗോപി, നിര്മ്മാതാവ് സുരേഷ്കുമാര്, ബി ഉണ്ണിക്കൃഷ്ണന്, ഹരികുമാര് തുടങ്ങി പലരേയും വിളിച്ചു പറഞ്ഞു. സേതുമാധവന് അറിഞ്ഞാല് എതിര്ക്കുമെന്നതിനാല് രഹസ്യമായിരിക്കണെന്ന് ഞാന് ജോജോയോടു സൂചിപ്പിച്ചിരുന്നു. മിസോറാം ഗവര്ണര് ശ്രീധരന്പിള്ളയോടുപോലും ഞാനും ജോജോയും സംസാരിച്ചു. അര്ഹതയുള്ള സേതുമാധവന് പത്മ കൊടുക്കാന് ശ്രമിക്കണം. ഇക്കാര്യം മറുപക്കത്തിന്റെ കഥാകൃത്തും സേതുമാധവന്റെ ഉറ്റ സുഹൃത്തുമായ ഇന്ദിരാപാര്ത്ഥസാരഥിയോടും ഞാന് പറഞ്ഞു.അദ്ദേഹത്തിനു 2010 ല് പത്മശ്രീ ലഭിച്ചിരുന്നു ഇടതുപക്ഷക്കാരനായ അദ്ദേഹം നാഗ്പൂരിലെ ആര്എസ്എസ് സിന്റെ ഹെഡ്ക്കോര്ട്ടേഴ്സിലെ ചില സുഹൃത്തുക്കളെ വിളിച്ച് സാധ്യതകള് ആരായുകപോലും ചെയ്തിരുന്നു. നടി സുകുമാരിയേയും നടന് ജയറാമിനേയും തമിഴ്നാട് സര്ക്കാര് നിര്ദ്ദേശിച്ചതിനാലാണ് മുന്കാലങ്ങളില് അവര്ക്ക് പത്മ ലഭിച്ചത്. എന്നാല് തമിഴ്നാട്ടില് നിന്ന് അത്തരമൊരു നിര്ദ്ദേശം സേതുമാധവനുവേണ്ടി പോകേണ്ടുന്ന രാഷ്ട്രീയ കാലാവസ്ഥ ഉണ്ടായിരുന്നില്ല. ഉമ്മന് ചാണ്ടി മുഖ്യമന്ത്രി ആയിരുന്നപ്പോള് പ്രസ് സെക്രട്ടറി പി ടി ചാക്കോയോടു ഞാനിക്കാര്യം പറഞ്ഞിരുന്നു. പക്ഷേ സംസ്ഥാനസര്ക്കാര് അദ്ദേഹത്തിന്റെ പേര് നിര്ദ്ദേശിച്ചതായി അറിവില്ല. 2015 ലെ റിപ്പബ്ലിക് ദിനത്തില് കേന്ദ്രസര്ക്കാര് 104 പേര്ക്ക് പത്മാ അവാര്ഡുകള് കൊടുത്തപ്പോള് മാതൃഭുമി വാരാന്ത്യത്തില് ഞാനൊരു കുറിപ്പെഴുതി. പത്മാ അവാര്ഡുകള്ക്ക് ക്ലാവ് പിടിക്കുന്നതിനെക്കുറിച്ചായിരുന്നു അത്. നമുക്കിടയില് ജീവിക്കുന്ന കെഎസ് സേതുമാധവന് എന്ന മുന്നിര സംവിധായകനെ എന്തുകൊണ്ട് പരിഗണിക്കുന്നില്ല എന്നായിരുന്നു ഞാന് ചോദിച്ചത്.സര്വസമ്മതരായ വ്യക്തികള്ക്ക് കൊടുക്കുമ്ബോള് മാത്രമാണ് പത്മാ അവാര്ഡുകള്ക്ക് ഔചിത്യവും മാന്യതയും കൈവരുന്നത്. പണം കൊടുത്തു അവാര്ഡുകള് വാങ്ങാന് തിരക്കേറുമ്ബോള് അര്ഹതയുള്ളവര് പിന്നിലേക്ക് പോകേണ്ടി വരുന്നു. കുതുകാല് വെട്ടുകള് ഏറുന്ന ഇക്കാലത്ത് അവാര്ഡുകള് തന്നെ ചോദ്യച്ഛിഹ്നങ്ങളാകുന്നു. English Summary : p k sreenivasan s fb post about k s sethumadhavan